12.11.2010 Jurnalul Oficial al Uniunii Europene L 295/23 REGULAMENTUL (UE) NR. 995/2010 AL PARLAMENTULUI EUROPEAN ȘI AL CONSILIULUI din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 192 alineatul (1), având având în vedere propunerea Comisiei Europene, în vedere avizul Comitetului Economic și Social European (!), după consultarea Comitetului Regiunilor, hotărând în conformitate cu procedura legislativă ordinară (?), întrucât: (1) Pădurile oferă o mare varietate de beneficii economice, sociale și de mediu, inclusiv lemn și produse forestiere nelemnoase, precum şi servicii de mediu esențiale pentru umanitate, printre care conservarea biodiversității și a funcțiilor ecosistemului și protejarea sistemului climatic. Datorită cererii crescânde de lemn și produse din lemn de pe plan mondial, precum și deficiențelor instituționale şi de guvernanță prezente în sectorul forestier dintr-o serie de țări producătoare de lemn, exploatarea forestieră ilegală și comerțul aferent au devenit și mai îngrijo- rătoare. Exploatarea forestieră ilegală reprezintă o problemă globală de interes internațional  major. Această problemă constituie o amenințare gravă pentru păduri, întrucât contribuie la procesul de despădurire şi de degradare a pădurilor, responsabil pentru aproximativ 20% din emisiile globale de CO,, ameninţă biodiver- sitatea și subminează gestionarea pădurilor şi dezvoltarea durabilă, inclusiv viabilitatea comercială a operatorilor care își desfăşoară activitatea în conformitate cu legislația aplicabilă. Aceasta contribuie, de asemenea, la deşerti- ficare şi la eroziunea solului și poate exacerba fenomenele meteorologice extreme și inundațiile. În plus, exploatarea forestieră ilegală are implicații sociale, politice şi (!) JO C 318, 23.12.2009, p. 88. (?) Poziţia Parlamentului European din 22 aprilie 2009 (JO C 184 E, 87. 2010, p. 145), Poziţia Consiliului în primă lectură din 1 martie 2010 (O C 114 E, 45.2010, p. 17) și Poziţia Parlamentului European din 7 iulie 2010 (nepublicată încă în Jurnalul Oficial). economice, deseori subminând progresul către o bună guvernanță și amenințând mijloacele de subzistență ale comunităților locale dependente de păduri, și poate fi asociată cu conflicte armate. Se preconizează că combaterea problemei reprezentate de exploatarea fores- tieră ilegală în contextul prezentului regulament va contribui la eforturile Uniunii de atenuare a schimbărilor climatice în mod rentabil şi aceasta ar trebui considerată ca un complement la acţiunile și angajamentele Uniunii în contextul Convenţiei-cadru a Organizaţiei Națiunilor Unite privind schimbările climatice. În Decizia nr. 1600/2002/CE a Parlamentului European şi a Consiliului din 22 iulie 2002 de stabilire a celui de al şaselea program comunitar de acţiune pentru mediu (?), una dintre acţiunile prioritare identificate o reprezintă examinarea posibilității de a se lua măsuri active în vederea prevenirii și combaterii comerțului cu lemn recoltat în mod ilegal și continuarea participării active a Uniunii și a statelor membre la punerea în aplicare a rezoluțiilor și acordurilor globale și regionale referitoare la chestiuni ce vizează pădurile. Comunicarea Comisiei către Parlamentul European și către Consiliu din 21 mai 2003 intitulată „Aplicarea le- gislației în domeniul forestier, guvernanța și schimburile comerciale (FLEGT): propunere pentru un plan de acţiune al Uniunii Europene” a propus un pachet de măsuri de susținere a eforturilor depuse la nivel internațional în vederea  abordării  problemei  exploatării  fo- restiere ilegale și a comerţului aferent în contextul efor- turilor generale ale Uniunii de a realiza o gestionare durabilă a pădurilor. Parlamentul European și Consiliul au salutat respectiva comunicare şi au recunoscut necesitatea participării Uniunii la eforturile internaționale de soluționare a problemei exploatării forestiere ilegale. În conformitate cu scopul comunicării menționate, şi anume acela de a garanta că numai produsele din lemn produse în conformitate cu legislația națională a ţării producătoare de lemn intră pe teritoriul Uniunii, Uniunea a inițiat negocieri în vederea încheierii unor acorduri de parteneriat voluntare („FLEGT APV”) cu țările producătoare de lemn („ţări partenere”), în temeiul cărora părţile implicate au obligația juridică de a pune în aplicare un regim de licenţe şi de a reglementa comerțul cu sortimentele de lemn şi cu produsele din lemn menționate în respectivele FLEGT APV. () JO L 242, 10.9.2002, p. 1.